ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
చిలీ
చిలీ దక్షిణ అమెరికా దేశాలలో అత్యంత స్థిరమైన మరియు సంపన్న దేశాలలో ఒకటి. చిలీ లాటిన్ అమెరికన్ దేశాలలో మానవ అభివృద్ధి పోటీతత్వం తలసరి ఆదాయం, ప్రపంచీకరణ, శాంతి, ఆర్థిక స్వాతంత్ర్యం మరియు తక్కువగా ఉన్న అవినీతి వంటి విషయాలలో ప్రత్యేకత కలిగినదేశంగా ఉంది. స్థిరత్వం మరియు ప్రజాస్వామ్య అభివృద్ధిలో కూడా చిలీ ప్రాధాన్యత కలిగి ఉంది. ప్రస్తుతం చిలీ దక్షిణ అమెరికాలో అతితక్కువ గృహాంతర హత్యలశాతం కలిగి ఉంది. చిలీ యునైటెడ్ నేషన్స్, సౌత్ అమెరికన్ నేషన్స్ యూనియన్ మరియు లాటిన్ అమెరికన్ అండ్ కరేబియన్ స్టేట్స్ సంఘం వ్యవస్థాపక సభ్యదేశంగా ఉంది.
చిలీ పదానికి పలు కారణాలు ప్రచారంలో ఉన్నాయి.17వ శతాబ్ధానికి చెందిన స్పెయిన్ చరిత్రకారుడు " డియాగో డీ రొసాలెస్ " 
ఈ ప్రాంతాన్ని " టిలి " అని పేర్కొన్నాడు. టిలీ అనే పదం రూపాంతరం చెంది ఇంకాల చేత చిలీ అని పిలువబడింది " అని వివరించాడు.ఇంకాలు ఈప్రాంతాన్ని 15వ శతాబ్ధంలో పాలించారు. ఇతర అధ్యయనాలు పెరూ లోని కాస్మా లోయలో ఉన్న " చిలీ " నగరం పేరును ఇలాగే అకాంక్వా లోయకు వర్తింపజేసారని వివరిస్తున్నాయి.మరికొన్ని అధ్యయనాలు స్థానిక అమెరికన్ల నుండి చిలీ పేరు వచ్చిందని భావిస్తున్నారు. స్థానిక్ అమెరికన్ల భాషలో చిలీ అంటే " భూమి చివరి భాగం " లేక " సీ గుల్స్ " అని అర్ధం. మాపుచే పదం " చిల్లి " అంటే భూమి చివరి భాగం అని అర్ధం. క్యుచుయా భాషలో " చిరి " అంటే " చలి " అని అర్ధం. లేక త్చిలి అంటే " మంచు " అని అర్ధం. లేక " భూమి లోతైన కేంద్రం " అని అర్ధం. మరొక కథనం " చిల్లి " చీలె-చీలె " పదానికి కుదింపు అని వివరిస్తుంది.మాపుచే భాషలో చీలె-చీలె అనే పదం " ట్రిలె " పదానికి వర్తిస్తుంది.
స్పెయిన్‌కు చెందిన అన్వేషకులు పెరూ అనే పేరును ఇంకాల ద్వారా విన్నారు. 1535-36లో " డియెగో డి అల్మాగ్ " మొదటి అన్వేషణ యాత్రలో ప్రాణాలతో బయటపడిన వారు ఈ ప్రాంతాన్ని " మెన్ ఆఫ్ చిల్లి " అని పిలిచారు. అల్మాగ్రో చివరిగా ఈప్రంతానికి " చిలె " అని నిర్ణయించాడు.
మోంటే వర్డే ప్రాంతంలో లభించిన రాతి పనిముట్లు ఆధారంగా ఇక్కడ 18,500 సంవత్సరాల పూర్వం నుండి మానవులు నివసించారని భావిస్తున్నారు.
10,000 సంవత్సరాలకు పూర్వం ప్రస్తుత చిలే ప్రాంతంలో ఉన్న సారవంతనైన లోయలు మరియు సముద్రతీర ప్రాంతాలకు స్థానిక అమెరికన్లు వలసగావచ్చి స్థిరపడ్డారు.
మానవ ఆవాసాల నివాససముదాయాల సాక్ష్యాధారాలు చిలీలోని మోంటే వర్డే, క్యూవా డెల్ మిల్డన్ మరియు ది పలి అయికె క్రేటర్స్, ఇవాట్యూబ్ ప్రాంతాలలో లభిస్తున్నాయి. ఇంకాలు ప్రస్తుత ఉత్తర చిలీ ప్రాంతం వరకు సామ్రాజ్య విస్తరణ చేసారు. మపుచే (స్పానియర్డ్లు వీరిని అరౌకేనియన్లు అంటారు) ప్రజలు పాలనావ్యస్థ పటిష్ఠంగా లేనప్పటికీ ఇంకాల సామ్రాజ్యవిస్తరణను విజయవంతంగా అడ్డుకున్నారు. 
వారు " సపా ఇంకా ట్యూపాక్ యుపాంక్యూ "ను ఆయన సైన్యంతో పోరాడారు. " మౌలె యుద్ధం " ఫలితంగా ఇంకా ఆక్రమణలు మైలే నది ప్రాంతం వద్ద ఆగిపోయాయి.